Thamsanqa 'Tamy' Moyo (alizaliwa Harare, Zimbabwe, Januari 1998) ni mwigizaji wa kike na mwimbaji wa Zimbabwe. Anajulikana Sana kwa wimbo wake wa Ndibereke aliouimba mwaka 2016, mwaka 2020 Alipata jukumu la kuigiza katika filamu ya Gonarezhou. Baba yake, Richard Kohola ni mtangazaji wa Star FM Zimbabwe maarufu kwa jina la ‘’RK The Music Doctor’’. Alilelewa na mama yake Doris Moyo Pamoja na babu yake Makwara. Akiwa na miaka 7 pekee, alianza kuimba katika kwaya ya watu wazima. Alihitimu elimu yake ya msingi kutoka shule ya Lusitania na baadae kuendelea na masomo ya sekondari katika shule ya Westridge High School. Alipofika kidato cha kwanza, wakati huo akiwa na miaka 13, alijiunga na wanamuziki mashuhuri kama Joe Thomas, Oliver Mtukudzi, Stunner, Ba Shupi, na Alexio Kawara. Baadaye akawa balozi wa Watoto nchini Zimbabwe, na kufanikiwa kuwa balozi mdogo zaidi katika historia ya Zimbabwe. Mnamo mwaka 2008, Tamy aliunda kikundi cha kwaya kwa jina la Uganda African Choir, akiwa na wengine watatu, hii ilikua huko Madison Square, New York wakati wa shughuli ya kihisani.